**CRNA GORA**

**GLAVNI GRAD - PODGORICA**

**Sekretarijat za socijalno staranje**

## I Z V J E Š T A J

**O RADU ZA 2019. GODINU**

**Podgorica, januar 2020. godine**

###

###  I - UVODNI DIO

Članom 33 Odluke o organizaciji i načinu rada uprave Glavnog grada Podgorice ("Sl. list Crne Gore - opštinski propisi", br. 38/18 i 43/18), propisano je da organ uprave jednom godišnje podnosi Gradonačelniku izvještaj o radu i stanju u oblasti za koju je osnovan u skladu sa posebnim uputstvom po prethodno pribavljenom mišljenju Glavnog administratora.

Izvještaj je urađen u skladu sa Uputstvom o izradi godišnjeg Programa rada i Izvještaja o radu i ostvarivanju funkcija lokalne samouprave koje je donio Gradonačelnik Glavnog grada-Podgorica, br.01-033/07-4 od 09.01.2007.godine.

U izvještajnom periodu Sekretarijat je, u skladu sa zakonom i drugim propisima i sopstvenim programom, vršio poslove koji se odnose na izvršavanje zakona, drugih propisa i akata koje donosi Skupština i Gradonačelnik Glavnog grada, rješavao upravne predmete i obavljao stručne i druge poslove u okviru utvrđenog djelokruga.

U izvršavanju poslova iz svoje nadležnosti, Sekretarijat je ostvarivao saradnju sa organima i službama Glavnog grada, zavisno od prirode poslova, državnim organima, ustanovama, preduzećima, nevladinim organizacijama i građanima, u skladu sa pravima i dužnostima utvrđenim zakonom, Statutom Glavnog grada i drugim propisima.

**II - OSTVARIVANJE FUNKCIJE ORGANA**

1. **AKTIVNOSTI U OBLASTI SOCIJALNE I DJEČJE ZAŠTITE**
	1. Rješavano po Odluci o pravima iz socijalne i dječje zaštite:

**Pravo na pomoć i njegu u kući** obezbjeđuje se licima koja usled starosti, hronične bolesti ili invaliditeta imaju ograničene fizičke i psihičke sposobnosti da zadovolje svakodnevne osnovne lične i životne potrebe, a u izvještajnom periodu ovu uslugu je koristilo 123 stara lica.

**Pravo na jednokratnu novčanu pomoć** u 2019. godini ostvarilo je 2722 lica ( za ovu namjenu potrošena su Budžetom predviđena sredstva u iznosu od 240. 280,00 eura, ili prosječno 88,27eura). Razlozi zbog čega se građani obraćaju za pružanje novčane pomoći su: nedostatak sredstava za zadovoljavanje najosnovnijih životnih potreba, bolest, smrt člana porodice, elementarne nepogode i dr.

**Pravo na besplatni dnevni obrok** u 2019. godini koristilo je u prosjeku 270 porodica i pojedinaca. Za 110 porodica i pojedinaca vršena je dostava 180 obroka na kućnu adresu, a u objektu Narodne kuhinje dijeljeno je 420 obroka, za 160 porodica i pojedinca ( za ovu namjenu potrošena su Budžetom predviđena sredstva u iznosu od 523.197,95 eura).

Pravo na besplatni dnevni obrok (ručak) imaju porodice, članovi porodice i lica pod starateljskom zaštitom koja se nalaze u stanju socijalne potrebe, lica bez redovnih primanja, naknade za pomoć i njegu drugog lica i lične invalidnine**,** pri čemu prednost imaju: samohrana lica, koja zbog trajne promjene zdravstvenog stanja, invalidnosti ili starosti nijesu u mogućnosti da pripreme obrok, lica sa fizičkim, intelektualnim i senzornim invaliditetom, kao i sa teškim hroničnim ili malignim oboljenjima, lica bez prebivališta i smještaja ( beskućnici, prolaznici i sl.).

**Pravo na poklon pakete za novorođeno dijete** u 2019. godini ostvarilo je 2.413 djece (za ovu namjenu potrošena su Budžetom predviđena sredstva u iznosu od 63 434,14eura). Ovo pravo pripada novorođenom dijetetu, pod uslovom da roditelji imaju prebivalište na teritoriji Glavnog grada.

**Pravo na novčanu pomoć u školovanju** podrazumijeva nabavku udžbenika za učenike prvog razreda osnovne škole na području Glavnog grada koji su blagovremeno upisani u školu i novčane pomoći za kupovinu školskog pribora djeci osnovno-školskog uzrasta, koja ovu vrstu pomoći ne ostvaruju po drugom osnovu, a čiji su roditelji korisnici Materijalnog obezbjeđenja porodice.

**Osnovnim školama na području Glavnog grada** uručene su knjige za 2.460 učenika I razreda osnovne škole, sem za prvake RE zajednice i djecu iz porodica korisnika MOP-a, za koje su nadležna resorna ministarstva. Novčanu pomoć za kupovinu školskog pribora u iznosu od po 30 eura ostvarilo je 703 djeteta osnovno-školskog uzrasta (djeca iz socijalno ugroženih porodica). Za ove namjene potrošena su Budžetom predviđena sredstva u iznosu od 118. 998 eura.

Postupajući po zahtjevima za pružanje finansijske pomoći za nabavku školskog pribora, data su mišljenja za uplatu novčanih sredstava ( budžetska stavka – pomoć za kupovinu školskog pribora), za:

* Centar za prava djeteta - 1.000,00€,
* NVO „Jež“ – 500,00€,
* NVO “Pružite nam šansu“ – 1000,00€,
* NVO „Udruženje roditelja djece sa teškoćama u razvoju – Podgorica“ – 1000,00€,
* Savjet roditelja OŠ“Vlado Milić“ – 300,00€,
* Prvo udruženje roditelja djece sa smetnjama u razvoju – Podgorica – 1000,00€,
* Udruženje roditelja i djece i omladine sa smetnjama u razvoji „Staze“ – 1000,00€.

**Pravo na odmor i rekreaciju djece (ljetovanje)** u odmaralištu na Veruši, posredstvom ovog Sekretarijata u 2019. godini ostvarilo je 318 djece osnovno-školskog uzrasta iz porodica sa lošim materijalnim stanjem, ( za ovu namjenu potrošena su Budžetom predviđena sredstva u iznosu od 34.980,00eura).

**Usluga Stanovanje uz podršku** za mlade koji se osamostaljuju (kuća na pola puta) obezbjeđuje se djeci i omladini bez roditeljskog staranja kojima prestaje pravo na smještaj u ustanovi socijalne zaštite, odnosno hraniteljskoj porodici, kao i alternativa smještaju u ustanovi socijalne zaštite, ili u drugu porodicu, radi završetka redovnog školovanja ili osposobljavanja za samostalan život.

Sekretarijat raspolaže sa dvije stambene jedinice i u partnerskom odnosu sa JU Centar za socijalni rad i NVO Centar za prava djeteta u izvještajnoj godini obezbijedio je smještaj za dva korisnika.

* 1. **Postupanje po zahtjevima za pomoć u rješavanju stambenih pitanja lica u stanju socijalne potrebe (Odluka o rješavanju stambenih pitanja lica u stanju socijalne potrebe)**

U izvještajnom periodu Sekretarijatu je za pomoć u rješavanju stambenog pitanja podnijeto 36 zahtjeva. Sa podnosiocima zahtjeva je obavljen razgovor i stranke upućene u proceduru rješavanja stambenog pitanja kod ovog Sekretarijata.

Sprovođene su redovne aktivnosti vezane za namjensko korišćenje stambenih jedinica koje su date na korišćenje licima u stanju socijalne potrebe.

Komisija za rješavanje stambenih pitanja lica u stanju socijalne potrebe, dana 13.12.2019. godine, donijela je Odluku o dodjeli 15 stanova licima u stanju socijalne potrebe u objektu DUP “Servisno skladišna zona”, i DUP “ Ibričevina”. Na osnovu Odluke Sekretarijat je donio 15 rješenja o dodjeli stana, a rješenja i ključeve je uručio Gradonačelnik Glavnog grada, dana 16.12. 2019. godine.

1. **Rješavano je o pravima po Zakonu o boračko-invalidskoj zaštiti**

Prava iz oblasti boračko-invalidske zaštite ostvaruje 967 korisnika i to: korisnici lične invalidnine, korisnici porodične invalidnine, civilni invalidi, korisnici materijalnog obezbjeđenja boraca i korisnici dodatka za njegu i pomoć od strane drugog lica.

Prava, shodno Odluci o novčanoj naknadi i drugim pravima učesnika NOR-a i članova njihovih porodica, ostvaruje 12 korisnika.

Za vojne i civilne invalide rata dostavljani su obrasci o nastaloj promjeni Ministarstvu rada i socijalnog staranja, a koje su od uticaja na ostvarivanje ili gubitak stečenih prava; za sve korisnike novčanih primanja vršena je stalna mjesečna kontrola isplaćenih sredstava.

**Kancelarija za prevenciju bolesti zavisnosti**

Kancelarija je u izvještajnom peridu pripremila i odštampala Priručnik o bolesti zavisnosti pod nazivom „Ovo treba da znaš“, za učenike osnovnih škola, odnosno “ Ovo treba da znate“ za roditelje. Njegovu sadržinu su pripremile psihološkinje Dijana Milošević i Aida Kerović.

Kancelarija je zaključila dva ugovora sa NVO Preporod o realizaciji projekta Anti dop ambasadori - Vršnjačka edukacija i Anti dop ambasadori- Školski čas-prevencija bolesti zavisnosti.

Početkom novembra mjeseca kancelarija je u saradnji sa NVO Preporod, JU Dječji savez u Sutomoru realizovala projekat Anti dop ambasadori - Vršnjačka edukacija i organizovala trodnevnu radionicu za 30 volontera instruktora koji rade pri Dječjem savezu. Polaznici ove radinice su bila djeca uzrasta od 13 do17 godina.

Cilj ovog projekta je bio, da obuhvati što veći broj djece, tako da ona budu nosioci prevencije u svom okruženju bilo gdje da se nalaze.

Početkom decembra mjeseca započeta je realizacija projekta Anti dop ambasadori - Školski čas - prevencija bolesti zavisnosti, održavanjem časa u JU Osnovana škola “Sutjeska” i JU Osnovana škola “Božidar Vuković”.

Kancelarija je pojedincima i nevladinim organizacijama tokom 2019. godine podijelila 230 DOA MultiGnios10 test panela za otkrivanje deset vrsta droga. Znatan broj roditelja se obratio za pomoć i to najčešće zbog sumnje da njihovo dijete konzumira neku od psihoaktivnih supstanci, kao i sami korisnici psihoaktivnih supstanci.

Saradnja sa nevladinim organizacijama koje se bave bolestima zavisnosti i Javnom ustanovom za smještaj, rehabilitaciju i resocijalizaciju korisnika psihoaktivnih supstanci – Podgorica, odvijala se u cilju međusobne obaviještenosti i razmjeni iskustava.

Predstavnica kancelarije je po pozivu učestvovala na Prvom regionalnom forumu o zavisnosti o drogama i oporavku koji je održan od 19. do 20. novembra 2019. godine u Beogradu, kao i ostalim okruglim stolovima koje su održale NVO na području Glavnog grada.

**Ostali poslovi**

### Personalni asistenti za lica sa invaliditetom-

Socijalni servis je namijenjen osobama sa invaliditetom, startovao je 01. marta 2018. godine, u saradnji sa CKCG. Angažovano je šest personalnih asistenata, za ovu namjenu potrošena su Budžetom predviđena sredstva u iznosu od 35**.**000,00eura. Osobama sa invaliditetom pruža se podrška prilikom boravka u kući, kao i prilikom boravka van kuće i obavljanje tekućih obaveza, druženje i sl. Pored pružanja usluga korisnicima kojima su dodijeljeni asistenti povremeno pružaju usluge i ostalim članovima udruženja, a sve u skladu sa dogovorom.

Projekat ,,Mobilni timovi - medijacija u zajednici za osobe sa invaliditetom“ –

Sekretarijat je za ovaj projekat budžetom za 2019.godinu opredijelio iznos od 25.000,00€. Projekat, u saradnji sa CKCG, podrazumijeva angažovanje stručnih članova mobilnog tima (socijalni radnik, psiholog i druga stručna lica), koji su pružali usluge u okviru mobilnog tima tokom 2019. godine za 100 lica sa invaliditetom. Njihove obaveze se odnose na pružanje usluga u dijelu psihosocijalne podrške u kući i porodicama, podrška u komunikaciji sa nadležnim institucijama i individualan pristup korisniku i njegovim/njenim potrebama, kako bi se osoba sa invaliditetom osnažila za što samostalnije funkcionisanje ali i za jačanje porodica. Mobilni tim korisnicima, ali i članovima njihovih porodica, pomaže u sticanju novih vještina kojima sebi olakšavaju svakodnevicu.

Sekretar za socijalno staranje Ivan Terzić, regionalni direktor UNAIDS-a za Istočnu Evropu i Centralnu Aziju (Ujedinjene nacije za borbu protiv side) Vinaj Saldanha, direktorica Alijanse za javno zdravlje iz Ukrajine Tetiana Deshko i programski direktor CAZAS-a dr Mišo Pejković održali su 26. septembra 2019. godine sastanak, na kojem je inicirano da Podgorica bude prvi grad u regionu koji će potpisati Parišku deklaraciju.

Nakon toga, gradonačelnik dr Ivan Vuković potpisao je 02.12.2019. godine ovaj značajan dokument, zajedno sa predsjednicima opština Bar i Bijelo Polje.

NVO LGBT forum Progres i Sekretarijat za socijalno staranje Glavnog grada potpisali su memorandum o razumijevanju i saradnji. Memorandum predstavlja snažnu osnovu za sve dalje aktivnosti i saradnju koja će doprinijeti poboljšanju kvaliteta života LGBTIQ osoba na lokalnom nivou, a konkretno u glavnom gradu. U planirane aktivnosti definisane memorandumom, koje će se zajednički realizovati u budućnosti, spadaju edukacije i obuke, informativne i promotivne kampanje, te podrška socijalnim servisima.

Finansijski podržali, na zahtjev LGBTIQ asocijacije “Queer Montenegro”, Povorku ponosa LGBTIQ osoba “Montenegro prajd” 21. septembra 2019. godine.

LGBTIQ asocijacija “Queer Montenegro” i Sekretarijat su partneri na projektu LGBT Frendly Podgorica, koji ima cilj da doprinese razvoju LGBTIQ turizma u Glavnom gradu, afirmiše Podgoricu kao bezbjednu i atraktivnu destinaciju za LGBTIQ osobe.

NVO LGBT forum Progres i Sekretarijat su partneri na projektu “Otvoreno o HIV/AIDS-u”, u okviru kojega će biti organizovana savjetovališta, kampanje i testiranja.

Potpisan Memorandum o saradnji sa Organizacijom slijepih za Podgoricu, Danilovgrad i Kolašin, gdje se definišu obaveze u okviru realizacije projekta “Zapošljavanje osoba sa invaliditetom u vešeraj i tepih servisu”. Projektom se rješava dio problema i potreba više ranjivih grupa – starih, invalidnih, socijalno ugroženih, jer su u servisu zaposlene osobe sa invaliditetom, a i sami su korisnici usluga servisa po povoljim uslovima.

U okviru realizovanja aktivnosti iz Lokalnog akcionog plana za postizanje rodne ravnopravnosti u Glavnom gradu za period 2019-2020 podržan je projekat Nevladine organizacije Centar za afirmaciju i razvoj mladih “Edukacija srednjoškolki I studentkinja o rodnoj ravnopravnosti”. Projekat je usmjeren na obuku mladih žena o rodnoj osjetljivosti, znanjima i vještinama, kao i širenje aktivizma.

Podržano održavanje konferencije “Vision of Woman” u organizaciji NVO Vision of humanity i UNDP-a. Konferencija je bila osmišljena tako da je obuhvatala inspirativne priče, odnosno, pojedinačna izlaganja, intervjue i panel diskusije. Konferencija je bila usmjerena na osnaživanje žena, promociju rodne ravnopravnosti, zaštitu ženskih i ljudskih prava i jačanje položaja žena u poslovnom okruženju.

Partnerstvo sa NVO Mreža za osnaživanje, edukaciju i povezivanje mladih na projektu “Rodna ravnopravnost – jednake mogućnosti”. U okviru projekta održan je trodnevni seminar za osnovce, srednjoškolce i odrasle o rodnoj ravnopravnosti i zaštiti od nasilja.

Učešće u projektnom timu za sprovođenje Ugovora o grantu za realizaciju projekta “Reopen Doors”.

###### Servis Centar za podršku djeci i porodici, projekat koji sprovodi NVO Centar za prava djeteta Crne Gore, u partnerstvu sa Glavnim gradom i Kancelarijom Save the children, predstavlja sigurno mjesto za djecu, gdje se stručno i pravovremeno pruža podrška djeci starosne dobi od 5-18 godina, bez obzira na pol, etničku, rasnu, socijalnu ili bilo koju drugu pripadnost, kao i djeci pripadnicima romske populacije, koji nijesu obuhvaćeni ovim vidovima programske podrške od strane drugih socijalnih partnera.

# Sekretarijat za socijalno staranje bio je uključen u aktivnosti koje realizuje NVO Centar za prava djeteta, a odnose se na Lokalni dječji parlament i brojne druge aktivnosti.

Potpisan Ugovor o realizaciji praktične nastave sa Fakultetom političkih nauka.

Zaključen Memorandum o saradnji za realizaciju servisa podrške žrtvama porodičnog nasilja, sa NVU “Sigurna ženska kuća”.

Biro za komunikaciju sa građanima - Sistem 48 – proslijedio je 53 zahtjeva građana, koji su obrađeni (podnosioci zahtjeva kontaktirani i upućeni na način ostvarivanja prava traženog zahtjevom).

Učešće na brojnim seminarima, tribinama, okruglim stolovima, davanje izjava medijima, kao i aktivno učešće u raznim komisijama i radnim grupama.

**Povodom obilježavanja 1.oktobra** - Međunarodnog dana starijih osoba, Sekretarijat je za 123 lica koja koriste uslugu Pomoć i njega u kući, obezbijedio uručenje prigodnih poklona.

**Povodom novogodišnjih praznika,** Sekretarijat je uručio sedam novčanih čestitki u iznosu od po 250,00eura, za najstarije građane Podgorice (stogodišnjake).

Takođe, za nabavku novogodišnjih paketića, data su mišljenja za uplatu novčanih sredstava (budžetska stavka - transferi institucijama za sprovođenje socijalnog programa), za :

* Centar za prava djeteta- 1.200,00€,
* Međunarodna nevladina organizacija CG - Fondacija ruka prijateljstva – 200,00€,
* NVO „Celijakija“ – 500,00€,
* Dnevni centar za djecu i omladinu sa smetnjama u razvoju – 200,00€
* NU „Udruženje roditelji“ – 500,00€,
* NVO DEC Pčelica – 200,00€,
* NVO „Diabetes Podgorica“ – 300,00€,
* NVO „Mladi Romi“ – 200,00€,
* NVO “Pružite nam šansu“ – 200,00€,
* NVO „Udruženje roditelja djece sa teškoćama u razvoju – Podgorica“ – 600,00€,
* NVO „Udrženje Roma Crne Gore“ – 300,00€,
* NU „Zinak“ – 200,00€,
* Prvo udruženje roditelja djece sa smetnjama u razvoju – Podgorica – 600,00€,
* Udruženje roditelja i djece i omladine sa smetnjama u razvoju „Staze“ – 500,00€.

**Poslovi vezani za izdavanje radnih knjižica**

U izvještajnom periodu ukupno je evidentiranj 6931 podnesak vezanih za ovu problematiku od čega je: izdato 4718 radnih knjižica (3380 domaćim licima, 1337 stranim licima i 1 raseljenom licu); izvršeno naknadno upisivanje podataka o školskoj spremi u 1727 radnih knjižica i 486 ispravki u ranije izdatim radnim knjižicama.

**Poslovi arhive:**

* U djelovodniku zavedeno 13711 podnesaka;
* U knjizi računa zavedeno 180 računa.

 **III NORMATIVNA FUNKCIJA**

1. Normativno - pravni poslovi

U izvještajnom periodu urađeni su:

* Nacrt odluke o novčanoj naknadi i drugim pravima učesnika NOR-a i članova njihovih porodica;
* Nacrt odluke o obezbjeđivanju alternativnog smještaja;
* Nacrt odluke o pravima iz socijalne i dječje zaštite;

- Predlog tema za Program rada Skupštine Glavnog grada za 2020. godinu;

- Predlog Finansijskog plana za 2020. godinu.

Navedene Odluke usvojila je Skupština Glavnog grada-Podgorice.

1. Studijsko - analitički poslovi i zadaci

 - Izvještaj o realizovanim aktivnostima Lokalnog programa prevencije

 neprihvatljivog ponašanja djece i mladih u Glavnom gradu – Podgorica

 za 2018. godinu

 - Izvještaj o realizovanim aktivnostima Lokalnog plana za unapređenje

 socijalne inkluzije-razvoj usluga socijalne i dječje zaštite u Glavnom

 gradu – Podgorica za 2018. godinu

* Izvještaj o radu za 2018. godinu;
* Informacije o svim aktivnostima za čiju realizaciju je zadužen Sekretarijat, a koje su predviđene Akcionim planom za borbu protiv korupcije u Glavnom gradu u 2019.godini,
* Mišljenje na Izvještaj o radu za 2018.g i Program rada za 2020.godinu JU »Dječji savez«;
* Mišljenja na Izvještaj o radu za 2018.godinu i Program rada za 2020.godinu JU za smještaj, rehabilitaciju i resocijalizaciju korisnika psihoaktivnih supstanci – Podgorica;
* Mišljenja na Izvještaj o radu za 2018.godinu i Program rada za 2020.godinu, JU Dnevni centar;
* Izvještaj o korisnicima prava na zdravstvenu zaštitu koji je dostavljen Ministarstvu rada i socijalnog staranja i Fondu zdravstva;
* Podaci za plan integriteta na nivou Glavnog grada;

##### IV UPRAVNO - NADZORNA FUNKCIJA

* Podneseno je 78 zahtjeva što sa prenijetim jednim iz 2018.godine iznosi 79 zahtjeva, za ostvarivanje prava iz oblasti:socijalne i boračko-invalidske zaštite, radnih odnosa i zahtjevi za pristup informacijama. Od navedenog broja zahtjeva, 70 su riješena u propisanom roku, 8 zahtjeva je riješeno van roka, od čega su 4 zahtjeva odbijena, 72 usvojena, 2 obustavljena, a 1 zahtjev je prenešen u naredni period, propisani rok nije istekao.
* Donijeto je 122 rješenja po službenoj dužnosti (usklađivanje prava iz boračko-invalidske zaštite, usklađivanje visine novčane pomoći lica nastradalih na Visećem mostu, kao i rješenja iz oblasti radnih odnosa);
* Izdato 238 uvjerenja o činjenicama o kojima se vodi službena evidencija;
* Uloženo 14 žalbi, devet žalbi je odbijeno od strane Sekretarijata, pet žalbi je proslijeđeno drugostepenom organu, od čega su 3 odbijene.
* Vođenje upravnog nadzora nad radom JU »Dječji savez« Podgorica, JU za smještaj, rehabilitaciju i resocijalizaciju korisnika psihoaktivnih supstanci – Podgorica, JU “Dnevni centar za djecu i oladinu sa smetnjama i teškoćama u razvoju” – Podgorica.

**Ostvarivanje funkcije upravnog rješavanja,** posebno sa stanovišta zakonitosti i ažurnosti organa može se ocijeniti kao dobro, a kroz bolju organizaciju poslova, korišćenjem službenih evidencija, intenziviranjem saradnje sa organima koji učestvuju u postupku, izradom neophodnih obrazaca prilagođenih potrebama ostvarenja prava građana, postignuta je značajna efikasnost u ostvarenju funkcije upravnog rješavanja iz nadležnosti Sekretarijata.

###### V - ORGANIZACIONA I KADROVSKA OSPOSOBLJENOST

######  ZA IZVRŠAVANJE FUNKCIJA SEKRETARIJATA

###### U izvještajnom periodu pored sekretara i 1 pomoćnika sekretara, radno je angažovano 15 službenika i namještenika.

Broj: 14-019/20-97/1

Podgorica, 17.01.2020.g.